Churchill blev finansminister i 1924 i [[Stanley Baldwin]]s regering og gennemførte den katastrofale genindførelse af [[guldfod]]en, som medførte [[deflation]], [[arbejdsløshed]] og en minearbejderstrejke, der førte til generalstrejke i 1926.<ref>[http://news.bbc.co.uk/1/hi/events/budget_99/budget_briefing/279928.stm Budget Blunders: Mr Churchill and the Gold Standard (1925)], BBC News. Hentet 02-12-2007.</ref> Hans beslutning, som blev bekendtgjort i finanslovsforslaget for 1924, var truffet efter lange konsultationer med forskellige økonomer som [[John Maynard Keynes]], departementschefen (the Permanent Secretary to the Treasury), sir [[Otto Niemeyer]] og bestyrelsen for [[Bank of England]]. Beslutningen fik Keynes til at skrive ''The Economic Consequences of Mr. Churchill'', hvori han hævdede, at genindførelsen af guldfoden til parikursen fra før 1. verdenskrig i 1925 (£1 = $4,86) ville føre til en verdensomspændende [[depressionen|depression]]; men beslutningen var generelt populær og blev set som 'sund økonomi' , selv om den blev mødt med modstand fra [[lord Beaverbrook]] og den britiske industrisammenslutning (Federation of British Industries).<ref>James p. 207</ref>
Titler Politik Samfund Historie Erhvervsliv Maleri Kultur Videnskab Organisationer Uddannelsesinstitutioner Universiteter Videnskabelige_og_historiske_institutioner